section_heading: Povijest
paragraph_text: Put je neslužbeno korišten za trgovinu među indijanskim plemenima još od najranijih vremena. Službenim trgovačkim putom je postao tek 1598. godine kada je konkvistador Don Juan de Oñate slijedio trag vodeće skupine doseljenika u doba španjolskih osvajanja. Putovanje njime, u karavani kola i pješice, je trajalo oko 6 mjeseci, uključujući 2-3 tjedna odmora tijekom putovanja. Prema dnevnicima koje su vodi doseljenici, često su se lovile lokalne životinje uz stazu, kako bi se nadopunila hrana koju bi ponijeli sa sobom. Put je uvelike poboljšao trgovinu između španjolskih multietničkih naselja, u kojima su se spojila europska i indijanska umjetnost, i pomogao je španjolskim osvajačima u širenju kršćanstva diljem osvojene zemlje.